Euroopa Liidu Teataja L 179 , 13/07/1994 Lk 0022 - 0026

Soomekeelne eriväljaanne: Peatükk 3 Köide 59 Lk 0035

Rootsikeelne eriväljaanne: Peatükk 3 Köide 59 Lk 0035



Komisjoni otsus, 30. mai 1994, millega kehtestatakse nõukogu direktiivi 93/23/EMÜ üksikasjalikud rakenduseeskirjad seakarja ja seakasvatuse statistiliste vaatluste puhul (94/432/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 1. juuni 1993. aasta direktiivi 93/23/EMÜ seakasvatuse statistiliste vaatluste kohta, [1] eriti selle artikli 1 lõiget 3, artikli 2 lõiget 2, artikli 3 lõiget 2, artikli 6 lõikeid 1 ja 2, artikli 8 lõikeid 1 ja 2 ning artikli 10 lõiget 3, ning arvestades, et: direktiivis 93/23/EMÜ sätestatud vaatluste tegemiseks on vaja täpseid määratlusi; seetõttu tuleb määratleda vaatlustega hõlmatud põllumajandusettevõtted; peale selle tuleb kindlaks määrata karja suurusklassid ja piirkonnad, mille alusel liikmesriigid koostavad korrapäraste ajavahemike järel vaatlustulemused; tapastatistika koostamiseks on vaja rümbamass üheselt määratleda; vastavalt direktiivile 93/23/EMÜ võidakse liikmesriikidel nende taotluse korral lubada teha aprilli- ja augustivaatlusi valitud piirkondades, tingimusel et need hõlmavad vähemalt 70 % seakarjast; liikmesriikidel, kus seakari moodustab ainult väikese osa ühenduse sigade üldarvust, võidakse nende taotluse korral lubada aprilli- ja augustivaatlused ära jätta või kasutada aprilli- ja augustivaatluste lõpptulemustes piirkondlikku jaotust; liikmesriikidel võidakse ka nende taotluse korral lubada kasutada seakarja käsitlevate statistiliste vaatluste asemel haldusallikaid ning paarisarvuliste aastate ja/või aasta teatava kuu lõpptulemustes jaotust karja suurusklasside kaupa; liikmesriigid on esitanud taotlusi eespool nimetatud lubade saamiseks; komisjoni otsus 76/805/EMÜ, [2] viimati muudetud otsusega 91/268/EMÜ, [3] tuleks asendada; kuna direktiivi 93/23/EMÜ kohaldatakse alates 1. jaanuarist 1994, on asjakohane kohaldada käesolevat otsust samast kuupäevast; käesolev otsus on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 1. Direktiivi 93/23/EMÜ artikli 2 lõike 2 tähenduses on põllumajandusettevõte ühtse juhtimisega tehnomajanduslik üksus, mis toodab põllumajandussaadusi ja -tooteid. 2. Direktiivi 93/23/EMÜ artikli 1 lõikes 1 osutatud vaatlused hõlmavad: a) vähemalt 1 hektari suuruse põllumajanduskõlvikuga põllumajandusettevõtteid; b) alla 1 hektari suuruse põllumajanduskõlvikuga põllumajandusettevõtteid, kui nende toodang on teatavas osas ette nähtud müügiks või kui nende toodanguühik ületab teatud loomuliku künnise. 3. Liikmesriigid, kes soovivad kohaldada erinevat vaatluskünnist, on kohustatud määrama kõnealuse künnise kindlaks selliselt, et vaatlusest jäävad välja üksnes kõige väiksemad põllumajandusettevõtted, mis annavad kokku kuni 1 % kogu kõnealuse liikmesriigi standardsest brutomarginaalist komisjoni otsuses 85/377/EMÜ [4] määratletud tähenduses. Artikkel 2 Direktiivi 93/23/EMÜ artikli 6 lõikes 1 osutatud territoriaalsed alajaotised on esitatud I lisas. Artikkel 3 Direktiivi 93/23/EMÜ artikli 8 lõikes 1 osutatud suurusklassid on esitatud II lisas. Artikkel 4 Direktiivi 93/23/EMÜ artikli 10 lõikes 1 osutatud rümbamass on määratletud III lisas. Artikkel 5 1. Vastavalt direktiivi 93/23/EMÜ artikli 1 lõike 2 esimesele lõigule lubatakse IV lisa punktis a loetletud liikmesriikidel teha aprilli- ja augustivaatlusi valitud piirkondades, tingimusel et need hõlmavad vähemalt 70 % seakarjast. 2. Vastavalt direktiivi 93/23/EMÜ artikli 1 lõike 2 teisele lõigule lubatakse IV lisa punktis b loetletud liikmesriikidel aprilli- ja augustivaatlused ära jätta. 3. Vastavalt direktiivi 93/23/EMÜ artikli 1 lõike 2 kolmandale lõigule lubatakse IV lisa punktis c loetletud liikmesriikidel kasutada statistiliste vaatluste asemel haldusallikaid. 4. Vastavalt direktiivi 93/23/EMÜ artikli 6 lõikele 2 lubatakse IV lisa punktis d loetletud liikmesriikidel kasutada aprilli- ja augustivaatluste lõpptulemustes piirkondlikku jaotust. 5. Vastavalt direktiivi 93/23/EMÜ artikli 8 lõikele 2 lubatakse IV lisa punktis e loetletud liikmesriikidel kasutada paarisarvuliste aastate ja/või aasta teatava kuu lõpptulemustes jaotust karja suurusklasside kaupa. Artikkel 6 Otsus 76/805/EMÜ tunnistatakse kehtetuks. Artikkel 7 Käesolevat otsust kohaldatakse alates 1. jaanuarist 1994. Artikkel 8 Käesolev otsus on adresseeritud liikmesriikidele. Brüssel, 30. mai 1994 Komisjoni nimel asepresident Henning Christophersen [1] EÜT L 149, 21.6.1993, lk 1. [2] EÜT L 285, 16.10.1976, lk 31. [3] EÜT L 134, 29.5.1991, lk 49. [4] EÜT L 220, 17.8.1985, lk 1. -------------------------------------------------- I LISA Territoriaalsed alajaotised Belgia: | provintsid (Provinces/Provincies) | Taani: | — | Saksamaa: | liidumaad (Bundesländer) | Kreeka: | Regionaalarengu ameti määratud piirkonnad | Hispaania: | Galicia Navarra La Rioja Aragón Kataloonia Baleaarid Castilla-León Castilla-La Mancha Comunidad Valenciana Región de Murcia Extremadura Andaluusia muud autonoomsed piirkonnad (Comunidades autonómas) | Prantsusmaa: | Picardie Nord-Pas-de-Calais Alam-Normandia Ülem-Normandia Pays-de-la-Loire Bretagne Poitou-Charentes Akuitaania Lõuna-Püreneed Rhône-Alpes Auvergne Muud piirkonnad | Iirimaa: | — | Itaalia: | Regioni | Luksemburg: | — | Madalmaad: | Provincies | Portugal: | Regiões | Ühendkuningriik: | Standard regions | -------------------------------------------------- II LISA Seakarja suurusklassid Suurusklass | Sigade arv karjakasvataja kohta | Karjakasvataja number | Loomade arv (tuhandetes) | Emised (≥ 50 kg) karjakasvataja kohta | Karjakasvataja number | Loomade arv (tuhandetes) | Nuumsead (≥ 50 kg) karjakasvataja kohta | Karjakasvataja number | Loomade arv (tuhandetes) | | | | | | | | | | | I | 1—2 | 1—9 | | 1—2 | 1—9 | | 1—2 | 1—9 | | | II | 3—9 | | | | 3—4 | | | | 3—9 | | | | | III | 10—49 | | | | 5—9 | | | | 10—49 | | | | | IV | 50—99 | | | | 10—19 | | | | 50—99 | | | | | V | 100—199 | | | | 20—49 | | | | 100—199 | | | | | VI | 200—399 | | | | 50—99 | | | | 200—399 | | | | | VII | 400—999 | | | | 100—199 | ≥ 100 | | | 400—999 | | | | | VIII | 1000—1999 | ≥ 1000 | | | 200—499 | | | 1000—1999 | | ≥ 1000 | | | IX | 2000—4999 | | | ≥ 500 | | | 2000—4999 | | | | X | ≥ 5000 | | | | | | | | ≥ 5000 | | | | Kokku | | | Kokku | | | Kokku | | | -------------------------------------------------- III LISA Rümbamassi määratlus Rümbamass on tapetud sea terve või keskjoont mööda jagatud jahtunud lihakeha mass pärast vere ja sisikonna, keele, harjaste, sõrgade, suguorganite, neerurasva, neerude ja vahelihase eemaldamist. -------------------------------------------------- IV LISA a) Liikmesriigid, kellel lubatakse teha aprilli- ja augustivaatlusi valitud piirkondades: Prantsusmaa Itaalia b) Liikmesriigid, kellel lubatakse aprilli- ja augustivaatlused ära jätta: Kreeka Portugal Luksemburg c) Liikmesriigid, kellel lubatakse kasutada statistiliste vaatluste asemel haldusallikaid: Aprill | August | Detsember | d) Liikmesriigid, kellel lubatakse kasutada aprilli- ja augustivaatluste lõpptulemustes piirkondlikku jaotust: Aprill | August | Madalmaad | | e) Liikmesriigid, kellel lubatakse kasutada paarisarvuliste aastate ja/või aasta teatava kuu lõpptulemustes jaotust karja suurusklasside kaupa. Paarisarvulised aastad | Teatav kuu aastas | Saksamaa | Taani, juuni | | Madalmaad, mai | --------------------------------------------------